1990R2921 — SL — 22.06.2005 — 024.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA SVETA (EGS) št. 2921/90

z dne 10. oktobra 1990

o pomoči za proizvodnjo kazeina in kazeinatov iz posnetega mleka







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode ( 1 ), kakor je bila nazadnje spremenjena z Uredbo (EGS) št. 3879/89 ( 2 ), in zlasti členov 11(3) in 28 Uredbe, ker Uredba Sveta (EGS) št. 987/68 ( 3 ), kakor je bila nazadnje spremenjena z Uredbo (EGS) št. 1435/90 ( 4 ), določa splošna pravila o pomoči za predelavo posnetega mleka v kazein in kazeinate; ker so bile podrobne določbe za uporabo teh pravil sprejete z Uredbo Komisije (EGS) št. 756/70 ( 5 ), kakor je bila nazadnje spremenjena z Uredbo (EGS) št. 2832/90 ( 6 ); ker vsebuje Uredba (EGS) št. 756/70 številne določbe o verifikaciji za končno uporabo kazeina in kazeinatov v zvezi z uporabo člena 2(4) Uredbe (EGS) št. 987/68; ker se v skladu s členom 6 Uredbe Sveta (EGS) št. 2204/90 ( 7 ), slednja določba ne bo več uporabljala od 15. oktobra 1990; ker je treba zaradi tega z veljavnostjo od navedenega datuma razveljaviti ustrezne določbe Uredbe (EGS) št. 756/70; ker izkušnje kažejo, da je treba podrobno določiti določbe o nadzoru, zlasti v zvezi s pogostnostjo in vrsto pregledov, ki se izvajajo na kraju samem, in o kaznih za neizpolnjevanje pogojev za dodelitev pomoči; ker je treba zaradi zgoraj navedenih sprememb, ki jih je treba opraviti v režimih pomoči, prerazporediti podrobna pravila uporabe v novi Uredbi in razveljaviti Uredbo (EGS) št. 756/70; ker Upravljalni odbor za mleko in mlečne proizvode ni podal mnenja v roku, ki ga je določil njegov predsednik, SPREJELA NASLEDNJO UREDBO:







Člen 1

1. Pomoč se dodeli proizvajalcem kazeina in kazeinatov, le če so ti proizvodi

— proizvedeni iz posnetega mleka, s poreklom iz Skupnosti ali iz surovega kazeina, pridobljenega iz mleka, s poreklom iz Skupnosti,

— izpolnjujejo zahteve glede sestave iz Priloge I, II ali III,

— so pakirani, kot je določeno v členu 3.

▼M9

2. Pomoč se plača na osnovi pisnega zahtevka, ki ga vloži proizvajalec kazeina ali kazeinatov pristojnemu organu v državi članici, kjer so se proizvedli kazeini ali kazeinati, navajajoč:

▼B

(i) naziv in naslov proizvajalca

(ii) količina kazeina ali kazeinatov, ki so navedeni na zahtevku in njihova kakovost,

(iii) ustrezne številke proizvodnih serij.

3. Za namene te uredbe mora proizvodna serija vsebovati proizvode iste kakovosti, ki so proizvedeni na isti dan. Če celotna proizvodnja kazeina in kazeinatov zadevnega obrata v prejšnjem koledarskem letu ni presegla 1 000 ton, lahko proizvodna serija vsebuje proizvode, ki so proizvedeni v istem koledarskem tednu.

▼M9

4. V tej uredbi je:

(a) „posneto mleko“ mleko ene ali več krav ali koz, ki se mu nič ne doda in je le delno posneto, tako da se vsebnost maščobe zmanjša na ne več kot 0,10 %;

(b) „surovi kazein“ v vodi netopen proizvod, ki ga pridobimo iz posnetega mleka z obarjanjem s pomočjo mikrobiološkega kisanja ali z dodatkom kislin, sirišča ali drugih koagulacijskih encimov, ne glede na katerokoli predhodno obdelavo z ionskimi izmenjevalci ali postopki koncentracije;

(c) „kazein“ očiščen in posušen proizvod, v vodi netopen in ki ga pridobimo iz surovega kazeina ali posnetega mleka z obarjanjem s pomočjo mikrobiološkega kisanja ali z dodatkom kislin, sirišča ali drugih koagulacijskih encimov, ne glede na katerokoli predhodno obdelavo z ionskimi izmenjevalci ali postopki koncentracije;

(d) „kazeinati“ proizvodi, ki jih pridobimo s sušenjem kazeina ali surovega kazeina, obdelanega s sredstvi za nevtralizacijo.

▼B

Člen 2

▼M5

1. Pomoč za 100 kilogramov posnetega mleka, predelanega v kazein ali kazeinate iz odstavka 2, znaša ►M24 0,52 EUR ◄ .

▼B

2. Za izračun pomoči se šteje, da je:

(a) en kilogram kislega kazeina, opredeljenega v Prilogi I, proizveden iz 32,17 kilogramov posnetega mleka;

(b) en kilogram: — kazeinata, opredeljenega v Prilogi I — ali — siriščnega kazeina, opredeljenega v Prilogi I — ali — kislega kazeina, opredeljenega v Prilogi II proizveden iz 33,97 kilogramov posnetega mleka;

(c) en kilogram: — siriščnega kazeina, opredeljenega v Prilogi II — ali — kazeinata, opredeljenega v Prilogi II proizveden iz 35,77 kilogramov posnetega mleka;

▼M5 —————

▼B

►M5 (d) ◄ en kilogram kazeinata, opredeljenega v Prilogi III, proizveden iz 28,57 kilogramov posnetega mleka.

3. Pomoč se dodeli po stopnji, ki velja na dan proizvodnje kazeina ali kazeinatov.

▼M4 —————

▼B

Člen 3

Na posodah in embalaži kazeina in kazeinatov mora biti prikazano naslednje::

(a) opis proizvoda in bodisi najnižjo ali najvišjo ali dejansko odstotno vsebnost sestavin, navedenih v Prilogah I, II in III. Opis, ki ga je treba navesti za proizvode iz Priloge III, je ustrezno naslednji: Opis, prikazan na proizvodih iz Priloge III, je: „Kazeinati, ki vsebujejo več kot 5 %, vendar manj kot 17 % istočasno oborjenih mlečnih beljakovin, ki niso kazein, izračunano glede na skupno vsebnost mlečnih beljakovin“;

(b) besedilo „Uredba (EGS) št. 2921/90“;

(c) številka proizvodne serije.

Člen 4

1. Proizvajalci niso deležni pomoči, če:

(a) ne vodijo mesečnih popisov o dobavljenih, proizvedenih, uporabljenih in prodanih količinah mleka in mlečnih proizvodov, vključno s kazeinom in kazeinati;

(b) niso pod nadzorom pristojnega organa.

2. Mesečni popisi iz odstavka 1(a) morajo vsebovati najmanj naslednje:

(a) vnose mleka in smetane;

(b) nakupe surovega kazeina;

(c) nakupe kazeina in kazeinatov;

(d) količine proizvedenega kazeina in kazeinatov, označene s številko proizvodne serije, z datumom proizvodnje;

(e) količine proizvedenih drugih mlečnih proizvodov;

(f) količine prodanega kazeina in kazeinatov, z datumom prodaje in z nazivom in naslovom prejemnika;

(g) izgube, vzorce in količine, vrnjene in nadomeščene, mleka, mlečnih proizvodov, kazeinov in kazeinatov.

Popisom se priložijo zlasti dobavnice, računi in dokumentacija obrata.

Člen 5

1. Za zagotovitev izpolnjevanja določb te uredbe, izvajajo države članice nenapovedane kontrolne preglede na kraju samem, za katere se odločijo na podlagi načrta proizvodnje v obratu. Opravi se najmanj en pregled v obdobju sedmih proizvodnih dni.

Pregledi vključujejo odvzem vzorcev iz vsake proizvodne serije in preverjanje proizvodnih pogojev, količine in sestave proizvedenega kazeina in kazeinatov.

2. Pregled iz odstavka 1 se periodično dopolni, kar je odvisno od količine proizvedenega kazeina in kazeinatov, s temeljitim pregledom in jemanjem vzorcev zaradi uskladitve podatkov, navedenih v zahtevku za pomoč in v mesečnem popisu iz člena 4 z ustreznimi trgovinskimi dokumenti in dejanskimi zalogami proizvodov.

Ti nadaljnji pregledi morajo pokriti najmanj 25 % celotne količine, navedene v zahtevkih za pomoč, in vsak obrat je treba preveriti najmanj enkrat na šest mesecev.

3. Če se odkrijejo

(a) bistvene nepravilnosti pri 5 % ali več preverjenih dejavnosti, predmet dodelitve pomoči,

(b) bistvena odstopanja pri primerjanju s prejšnjimi dejavnostmi prejemnika,

država članica poostri postopke preverjanja, predvidene v odstavku 2, in o tem nemudoma obvesti Komisijo.

4. Države članice povrnejo napačno izplačane zneske, skupaj z obrestmi. Veljavne obrestne mere so določene v skladu s členom 3 ali 4 Uredbe Komisije (EGS) št. 411/88 ( 8 ), in se izračunajo od datuma plačila pomoči.

5. Razen v primerih višje sile, če se pri pregledu odkrije, da je zaprošena ali plačana pomoč višja od pomoči, predpisane v skladu z določbami te uredbe:

— se pomoč zniža za 15 %, če znaša razlika do 8 %, in za 50 %, če znaša razlika med 8 % in 20 %. Če je pomoč že bila plačana, je treba ustrezno vrniti 15 % ali 50 % vsote,

— se pomoč ne dodeli, ali se vsa pomoč vrne, če znaša razlika nad 20 %.

6. Če se pri pregledu ugotovi, da izhaja razlika iz člena 5 iz napake v zahtevku, bodisi namerne ali kot posledica hude malomarnosti, se vlagatelj izključi iz pomoči za šest mesecev od datuma obvestila o takšni izključitvi.

Člen 6

Uredba (EGS) 756/70 se razveljavi.

Varščine, položene v skladu z drugo alineo prvega pododstavka člena 4(1)(b) navedene uredbe se sprostijo takoj, ko država članica uvede sisteme pregledov, določene v členu 3 Uredbe (EGS) št. 2204/90 in so izdana dovoljenja, določena v členu 1 Uredbe Komisije (EGS) št. 2742/90 ( 9 ), in za tiste količine, ki 14. oktobra 1990 še niso dospele na namembne kraje, določene v drugi in tretji alinei prvega odstavka člena 1 Uredbe (EGS) št. 756/70. ►M1 ————— ◄

▼M1

Kjer so bili namembni kraji iz drugega odstavka doseženi do 14. oktobra 1990, zadevni subjekti dosežejo sprostitev varščin s vložitvijo zahtevka pristojnemu organu, ki mu priložijo naslednjo dodatno dokumentacijo, kjer je treba navesti natančne količine zadevnega kazeina in kazeinatov ter ustrezne številke proizvodnih serij:

— za izvoz: dokazilo, da so zadevni kazein ali kazeinati zapustili carinsko ozemlje Skupnosti,

— za dostavo v obrat, zavezano k obvezi iz člena 4(5) Uredbe (EGS) št. 756/70: kopijo odpremne listine in/ali dobavnice in kopijo računa.

Pristojni organ sprejme zahtevek iz tretjega odstavka le pod pogojem, da vsebuje zavezo zadevne osebe, da bo pristojnemu organu plačala znesek, ki je enak znesku sproščene varščine, če se ob kontroli, ki jo lahko izvajajo državni organi v obdobju 12 mesecev po datumu podpisa zaveze, ugotovi, da so zadevni kazein in kazeinati prispeli v drug namembni kraj, kot je bilo navedeno v dodatni dokumentaciji v skladu s tretjim odstavkom.

Da bi olajšali upravni postopek sprostitve varščin, kjer se zahteva, države članice pomagajo pri ugotavljanju istovetnosti obratov na svojem ozemlju, zavezanih k obvezi iz člena 4(5) Uredbe (EGS) št. 756/70.

▼M2

Na zahtevo zadevnih strank se lahko roka v trajanju 12 mesecev in treh let, določena v členu 28 Uredbe (EGS) št. 2220/85, ustrezno podaljšata na 18 mesecev in 42 mesecev.

▼B

Člen 7

Ta uredba začne veljati na dan objave v Uradnem listu Evropskih skupnosti.

▼M1

Uporablja se za kazein in kazeinate, proizvedene od 15. oktobra 1990 dalje, ob upoštevanju določb iz člena 6.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA I

Zahteve glede sestave

Spodaj navedeni kazein in kazeinati vsebujejo mlečne beljakovine, ki niso kazein, katerih vsebnost ne presega 5 % skupne vsebnosti mlečnih beljakovin







I. Kisli kazein 1.Maksimalna vsebnost vlage 12,00 % 2.Maksimalna vsebnost maščob 1,75 % 3.Proste kisline, izražene kot mlečna kislina (maksimum) 0,30 % II. Siriščni kazein 1.Maksimalna vsebnost vlage 12,00 % 2.Maksimalna vsebnost maščob 1,00 % 3.Minimalna vsebnost pepela 7,50 % III. Kazeinati 1.Maksimalna vsebnost vlage 6,00 % 2.Minimalna vsebnost mlečnih beljakovin 88,00 % 3.Maksimalna vsebnost maščob in pepela 6,00 %









PRILOGA II

Zahteve glede sestave

Spodaj navedeni kazein in kazeinati vsebujejo mlečne beljakovine, ki niso kazein, katerih vsebnost ne presega 5 % skupne vsebnosti mlečnih beljakovin







Kisli kazein Siriščni kazein I. Kazeini 1.Maksimalna vsebnost vlage 10,00 % 8,00 % 2.Maksimalna vsebnost maščob 1,50 % 1,00 % 3.Proste kisline, izražene kot mlečne kisline — maksimum 0,20 % – 4.Minimalna vsebnost pepela – 7,50 % 5.Celotno število bakterij (maksimum v 1 g) 30 000 30 000 6.Koliformne bakterije (v 0,1 g) odsotnost odsotnost 7.Število termofilnih bakterij (maksimum v 1 g) 5 000 5 000 II. Kazeinati 1.Maksimalna vsebnost vlage 6,00 % 2.Minimalna vsebnost mlečnih beljakovin 88,00 % 3.Maksimalna vsebnost maščob in pepela 6,00 % 4.Celotno število bakterij (maksimum v 1 g) 30 000 5.Koliformne bakterije (v 0,1 g) odsotnost 6.Število termofilnih bakterij (maksimum v 1 g) 5 000

▼M5









PRILOGA III

ZAHTEVE GLEDE SESTAVE

Kazeinati z vsebnostjo mlečnih beljakovin, brez kazeina, manjšo od 17 % skupne vsebnosti mlečnih beljakovin







1. najvišja vsebnost vlage 6,00 % 2. najnižja skupna vsebnost mlečnih beljakovin 85,00 % 3. najvišja vsebnost maščob 1,50 % 4. najvišja vsebnost laktoze 1,00 % 5. najvišja vsebnost pepela 6,50 % 6. skupno število bakterij (največ v 1 g) 30 000 7. koliformne bakterije (v 0,1 g) nič 8. število termofilnih bakterij (največ v 1 g) 5 000

▼B









PRILOGA IV

KONTROLA

(a) Analizna metoda

Za namen uporabe te uredbe so obvezujoče referenčne metode, določene v prvi Direktivi Komisije 85/503/EGS z dne 25. oktobra 1985 o analiznih metodah za užitne kazeine in kazeinate, navedene spodaj:

1. določanje vsebnosti vlage (izražene kot voda),

2. določanje vsebnosti beljakovin (beljakovine),

3. določanje kislosti, določljive s titracijo (prosta kislost),

4. določanje pepela (vključno s P2O5).

(b) Opredelitve

1. Vsebnost maščob

„Vsebnost maščob“ je celotna količina snovi, dobljena po metodi Schmid-Bondzjinski-Ratzlaff ali po metodi Röse-Gottlieb, izražena kot masa v procentih.

2. Vsebnost mlečnih beljakovin, razen kazeina

„Vsebnost mlečnih beljakovin, razen kazeina“ je vsebnost, določena z merjenjem skupin –SH in –S-S, povezanih z beljakovinami, referenčne vrednosti so 0,25 % za čisti kazein in 3 % sirotkine beljakovine.

3. Vsebnost laktoze

„Vsebnost laktoze“ je vsebnost, določena z barvno reakcijo z raztopino žveplovega fenola po razpadu proizvoda v natrijevem bikarbonatu in po ločitvi sirotke z oborjenjem proteina v kislem sredstvu.

4. Celotno število bakterij

„Celotno število bakterij“ je vsebnost, določena s štetjem kolonij, razvitih v kulturi po inkubacijski dobi 72 ur pri temperaturi 30 °C.

5. Koliformne baktrije

„Odsotnost koliformnih bakterij“ v 0,1 gramu proizvoda pomeni negativno reakcijo, dobljeno v kulturi po inkubacijski dobi 24 ur pri temperaturi 30 °C.

6. Število termofilnih bakterij

„Število termofilnih bakterij“ je vsebnost, določena s štetjem kolonij, razvitih v kulturi po inkubacijski dobi 48 ur pri temperaturi 55 °C.

(c) Vzorčenje

Vzorci se odvzamejo v skladu s postopkom, določenim v mednarodnem standardu ISO 707; vendar pa lahko države članice uporabijo drugo metodo vzorčenja, če je skladna z načeli zgoraj navedenega standarda.